U-I-507/18
Natisni
Opravilna št.:
U-I-507/18
Datum odločitve:
4. 12. 2020
ECLI:
ECLI:SI:USRS:2020:U.I.507.18
Akt:
Zakon o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10 in 30/18)
Izrek:
Pobuda za začetek postopka za oceno ustavnosti Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10 in 30/18)
se zavrže.
Evidenčni stavek:
Če pobuda ne vsebuje navedbe členov predpisa, ki se s pobudo izpodbija, in razlogov neskladnosti izpodbijanega predpisa z Ustavo, jo Ustavno sodišče zavrže.
Geslo:
1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Jadranka Šturm Kocjan, Koper
Datum vloge:
11. 12. 2018
Vrsta odločitve:
sklep
Vrsta rešitve:
zavrženje
Dokument:
US32699
Dokument v PDF obliki:
U-I-507-18.pdf
207 KB
Prenesite datoteko
U-I-507/18-6
4. 12. 2020
SKLEP
Ustavno sodišče je v postopku za preizkus pobude
Jadrank
e
Šturm Kocjan, Koper
, na seji 4. decembra 2020
sklenilo:
Pobuda
za začetek postopka
za oceno ustavnosti Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10 in 30/18)
se zavrže.
OBRAZLOŽITEV
1. Pobudnica izpodbija Zakon o lokalni samoupravi (v nadaljevanju ZLS). Zatrjuje, da je v neskladju z drugim odstavkom 14. člena, 43. in 138. členom Ustave. Navaja, da je trenutno njeno začasno delovno mesto v tujini, ter trdi, da zato ni mogla glasovati na lokalnih volitvah, zaradi česar se počuti prikrajšano. Meni, da ima odločanje o predstavnikih v občinskih svetih in županu velik pomen za občane, saj se prav v občini politika najbolj približa ljudem in prek odločitev teh občinskih organov neposredno vpliva na kakovost življenja vsakega posameznika. Pobudnica predlaga, naj Ustavno sodišče preuči pobudo in omogoči vsem državljankam in državljanom Republike Slovenije uresničevanje volilne pravice tudi na lokalnih volitvah.
2. Zakon o Ustavnem sodišču (Uradni list RS, št. 64/07 – uradno prečiščeno besedilo, 109/12 in 23/20 – v nadaljevanju ZUstS) v drugem odstavku 24.b člena določa, kaj mora vsebovati pobuda za začetek postopka za oceno ustavnosti zakona ali drugega predpisa. Med drugimi zahtevami je izrecno določeno, da mora pobuda vsebovati navedbo členov predpisa, ki se s pobudo izpodbijajo (drugi odstavek 24.b člena v zvezi s prvo alinejo prvega odstavka 24.b člena ZUstS), ter navedbo razlogov neskladnosti z Ustavo (drugi odstavek 24.b člena v zvezi s tretjo alinejo prvega odstavka 24.b člena ZUstS). Pobudnik mora torej jasno navesti, katere zakonske določbe izpodbija in v čem je protiustavnost izpodbijane zakonske ureditve. Po tretjem odstavku 25. člena ZUstS Ustavno sodišče pobudo zavrže, če niso izpolnjeni pogoji iz drugega odstavka 24.b člena ZUstS.
3. Obravnavana pobuda ne izpolnjuje pogojev iz drugega odstavka 24.b člena ZUstS. Pobudnica namreč ni navedla niti, kateri členi izpodbijanega ZLS so po njenem mnenju v neskladju z Ustavo, niti ni pojasnila razlogov za zatrjevano protiustavnost. Ker Ustavno sodišče tako pomanjkljive vloge ni moglo preizkusiti, jo je zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20)
v sestavi: predsednik dr. Rajko Knez ter sodnice in sodniki dr. Matej Accetto, dr. Rok Čeferin, dr. Dunja Jadek Pensa, Dr. Dr. Klemen Jaklič (Oxford ZK, Harvard ZDA), dr. Špelca Mežnar, dr. Marijan Pavčnik, Marko Šorli in dr. Katja Šugman Stubbs.
Sklep je sprejelo soglasno.
dr. Rajko Knez
Predsednik